《次韵黄子羽七十自叹》
宋代·陈著

弃瓢巢父固云稀，解印陶潜未是非。
风雨似知人世换，溪山自爱主翁归。
时消孤闷有茶屋，天把独醒存芰衣。
我亦岁寒松下草，相望百里借春晖。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。